****

**Hévízi Polgármesteri Hivatal**

**TÁJÉKOZTATÓ**

**szálláshely-szolgáltatók részére**

1. **IDEGENFORGALMI ADÓ**

Tájékoztatjuk a tisztelt szálláshely-szolgáltatókat, hogy Hévíz Város Önkormányzat Képviselő-testületének döntése alapján az **idegenforgalmi adó mértéke 2024. évben** (2024. január 1-től) **680 forint** személyenként és vendégéjszakánként.

1. **SZÁLLÁSHELYEK MINŐSÍTÉSE**

Tájékoztatjuk a tisztelt érintetteket, hogy a 2021. december 31-én már nyilvántartásba vett **magán-és egyéb szállásáshelyek** tulajdonosainak, illetve üzemeltetőinek az első **szálláshely-minősítés** érdekében, a kapcsolattartó és a szálláshely adatainak megadásával **2024. január 1-ig** regisztrálniuk kell.

A szálláshely-szolgáltatási tevékenységet folytatókról vezetett jegyzői nyilvántartás a szálláshely-szolgáltatási tevékenység típusának megjelölésén kívül minőségi fokozatba sorolását is tartalmazza.

Azon szálláshelyszolgáltatók, akik szálláshely-minősítéssel még nem rendelkeznek - a fenti határidő betartásával - kérjük, hogy a **regisztrációs kötelezettségük**nek tegyenek eleget. A minősítéssel rendelkező szálláshelyek *e-Papír szolgáltatáson keresztül*(<http://epapir.gov.hu> Hévíz Város Önkormányzat kiválasztásával), **küldjék be** Hivatalunkhoz a szálláshely-minősítő szervezet által kiadott **minősítő dokumentumot.**

Bővebb tájékoztatást a szallashelyminosites.hu portálon és az info@szallashelyminosites.hu e-mail címen érhetnek el.

Hévíz, 2023. december 1.

 Hévízi Polgármesteri Hivatal